Vince Dunn

Vince Dunn (s. 29. lokakuuta 1996 Mississauga, Ontario, Kanada) on kanadalainen jääkiekkoilija, joka edustaa NHL-seura Seattle Krakenia. Pelipaikaltaan hän on puolustaja. St. Louis Blues varasi Dunnin toisella kierroksella vuonna 2015.

 Ura 
OHL-seura Niagara IceDogs varasi Dunnin 109. pelaajana vuoden 2012 varaustilaisuudessa. Dunn siirtyi Niagaraan kaudeksi 2013–2014. Tulokaskaudellaan hän pelasi 63 runkosarja- sekä 13 pudotuspeliottelua. Kaudella 2014–2015 Dunn teki 68 runkosarjaottelussa tehot 18+38=56 ja keräsi 59 rangaistusminuuttia. Kahdeksassa pudotuspeliottelussa hän teki kuusi maalia sekä neljä syöttöpistettä. Hänet valittiin pelaamaan CHL Top Prospects Gameen.

Kesällä 2015 St. Louis Blues valitsi Dunnin toisella kierroksella 56. pelaajana NHL:n varaustilaisuudessa. Syyskuussa 2015 Dunn ja St. Louis solmivat kolmivuotisen tulokassopimuksen. Dunn palasi vielä kaudeksi 2015–2016 IceDogsiin, jossa hän teki 52 pelissä tehot 12+31=43. 12 pudotuspeliottelua hän pelasi piste per peli -tahdilla.

Kausi 2016–2017 oli Dunnin ensimmäinen ammattilaistasolla, kun hän edusti St. Louis Bluesin AHL-farmiseura Chicago Wolvesia. Hän pelasi 72 runkosarjaottelua tehden tehot 13+32=45. Joukkueen sisäisessä pistepörssissä hän oli puolustajien ykkönen sekä kaikista kenttäpelaajista neljäs. Hänen tehotilastonsa oli +15. Kymmenessä pudotuspeliottelussa hän teki yhden maalin ja yhteensä kuusi tehopistettä.

Dunn aloitti kauden 2017–2018 Bluesin NHL-kokoonpanossa. Hän debytoi 4. lokakuuta 2017 ottelussa Pittsburgh Penguinsia vastaan saaden jääaikaa 15.28 minuuttia. Ensimmäisen maalinsa Dunn teki 12. lokakuuta Florida Panthersia vastaan. Hänet lähetettiin AHL:ään tammikuussa, jolloin hän oli pelannut 39 ottelua keräten yhteensä seitsemän tehopistettä sekä kahdeksan jäähyminuuttia. Hän pelasi Wolvesissa kaksi ottelua, joissa teki yhden maalin sekä syöttöpisteen, jonka jälkeen hänet kutsuttiin takaisin Bluesiin.

Joulukuussa 2020 Dunn teki Bluesin kanssa yksivuotisen ja 1,875 miljoonan dollarin arvoisen jatkosopimuksen. https://www.tsn.ca/st-louis-blues-sign-d-vince-dunn-to-one-year-1-875m-extension-1.1570922

Seattle Kraken varasi Dunnin joukkueeseensa vuoden 2021 laajennusvaraustilaisuudessa. Tämän jälkeen Dunn teki Krakenin kanssa kaksivuotisen ja yhteensä kahdeksan miljoonan dollarin arvoisen sopimuksen. https://www.nhl.com/news/kraken-dunn-agree-to-two-year-contract/c-325925812?tid=281072352

Heinäkuussa 2023 Dunn teki Krakenin kanssa nelivuotisen ja yhteensä 29,4 miljoonan dollarin arvoisen jatkosopimuksen. https://www.tsn.ca/nhl/seattle-kraken-avoid-arbitration-with-vince-dunn-signing-defenceman-to-four-year-29-4m-deal-1.1986806

 Tilastot 
 2013–2014  Niagara IceDogs  OHL  63  5  28  33  45  7  0  1  1  2 2014–2015  Niagara IceDogs  OHL  68  18  38  56  59  8  6  4  10  22 2015–2016  Niagara IceDogs  OHL  52  12  31  43  52  12  5  7  12  10 2016–2017  Chicago Wolves  AHL  72  13  32  45  71  10  1  5  6  20 2017–2018  St. Louis Blues  NHL  75  5  19  24  20  –  –  –  –  –   Chicago Wolves  AHL  2  1  1  2  2  –  –  –  –  – 2018–2019  St. Louis Blues  NHL  78  12  23  35  45  20  2  6  8  8 2019–2020  St. Louis Blues  NHL  71  9  14  23  27  9  0  3  3  8 2020–2021  St. Louis Blues  NHL  43  6  14  20  18  –  –  –  –  – 2021–2022  Seattle Kraken  NHL  73  7  28  35  63  –  –  –  –  – 2022–2023  Seattle Kraken  NHL  81  14  50  64  55  14  1  6  7  22 2023–2024  Seattle Kraken  NHL  59  11  35  46  78  –  –  –  –  – 2024–2025  Seattle Kraken  NHL  62  11  28  39  33  –  –  –  –  – 8 kautta  yhteensä  NHL  542  75  211  286  339  43  3  15  18  38 2 kautta  yhteensä  AHL  74  14  35  47  73  10  1  5  6  20

 Lähteet 



 Viitteet 

Luokka:Kanadalaiset jääkiekkoilijat
Luokka:St. Louis Bluesin varaamat pelaajat
Luokka:Vuonna 1996 syntyneet
Luokka:Elävät henkilöt